2009-чу шеран хьаьттан (август) беттан 3-чу дийнахь М.xa0Х.xa0Даудов вен гӀоьртира, хетарехь, иза цуьнан корматаллин гӀуллакхашца доьзна дара. Герггарчу хьесапехь 11 сахьт 30 минот яьлча М.xa0Х.xa0Даудовн машен Эвтарах (НР, Шелан кӀошт) арайолучу хенахь Хулхалона тиллинчу тӀайна ремонт еччу меттехь некъана йистте йиллина шаьш йина эккхаш йолу ондда хӀума иккхира. «Toyota Camry» чохь, Делан къинхетамца, веккъа цхьа М.xa0Х.xa0Даудовн водитель бен ца хилла. Эккхаран тулгӀено машен юьханехьа ерзийра, ткъа водитель машен чуьра аракхоьссира. Цунна еза чевнаш хилара, царна юкъахь геригаш еттаелла йина чевнаш яра.